
Generelt om praksis

Praksisopplæringa skal som hovedregel knyttes til de fag studenten har utdanning og fagdidaktikkundervisning i.  For studenter i minst 50 % stilling under hele studiet bør minst halvparten av den veiledede praksisopplæringen være i veileders klasse/verksted.  For studenter uten stilling i hele eller deler av studiet, vil hovedregelen være at studenten går inn i klassen/verkstedet til den lokale veilederen.  

1.1 Opprettelse av praksisplass

For studenter som i hele eller deler av studiet ikke er i undervisningsstilling, er PLP behjelpelig med å skaffe praksisplass og lokal veileder etter forslag fra studenten selv.

I de deler av studiet studenten ikke er i lærerjobb, organiseres praksis etter retningslinjene for heltidsstudiet.  

Studenten sørger for å gi følgende opplysninger til PLP ved begynnelsen av det semesteret veiledet praksis starter:

· Skolens navn, adresse og telefon

· Navn på rektor 

· Navn på lokal veileder

· Hvilke fag den lokale veilederen er kvalifisert til å gi veiledning i. 

Vedlagte skjema ”Oppnevning av veileder” – D 1 – brukes
.  

1.2 Varighet – veiledet praksis

Av Studieplan for praktisk-pedagogisk utdanning går det fram at veiledet praksis skal være 14 uker tilsvarende 120 - 140 timer.  Når studenten har minst 50 % undervisningsstilling gjennom hele studiet, er kravet til veiledet praksis 70 timer.  

Når det gjelder spesielle praksistyper – for eksempel ansvar for opplæring av lærlinger på arbeidsplassen eller verksted og undervisning av enkeltelever –  må det vurderes hvorvidt en skal kreve vanlig undervisningspraksis i tillegg, bl.a. for å sikre tilstrekkelig bredde i praksisutdanningen.  Disse tilfellene må tas opp til særskilt vurdering.

1. Studenter som er i minst 50 %  undervisningsstilling gjennom hele studiet,  skal ha veiledet praksis med lokal veileder i 35 timer i hvert av 2. og  3. semester.  Egen praksis godskrives som 70 timer veiledet praksis.

2. Studenter uten undervisningsstilling  skal ha veiledet praksis med 20 undervisningstimer i første semester og 50 undervisningstimer i henholdsvis 2. og 3. semester.  Inntil 20 undervisningstimer kan i tillegg avvikles i 4. 

3. Studenter som etter 1. semester står uten undervisningsstilling, eller har  mindre enn 50 % stilling, skal gjennomføre 35 timer veiledet praksis i hvert semester dette er aktuelt. 

4. Studenter som går ut i fødselspermisjon gis ett års permisjon og kommer inn på samme tidspunkt i neste kull, eller får innpass i heltidsstudiet. 

Dersom studenten likevel ønsker å gjennomføre studiet på samme kull, stilles det krav om 35 timer veiledet praksis i hvert semester som ikke gjennomføres på ordinær måte.  Starter permisjonen alt første semester, anbefales studenten å starte på neste kull.

5. Dersom en student er forhindret fra å gjennomføre praksis pga langvarig sykdom, må kravet til omfang av veiledet praksis være oppfylt for å kunne ta eksamen.  Studenter,  som pga langvarig sykdom ikke har mulighet til å gjennomføre praksis på normal måte, kan enten søke om innpass på  heltidsstudiet, eller ett års permisjon og innpass på neste studentkull.

2  Veiledning 

I forbindelse med gjennomføringen av veiledet praksis skal studenten ha veiledning av lokal veileder, rektor ved den skolen praksisopplæringen gjennomføres og representant(er) fra PLP.
2.1 Oppnevning av lokal veileder 

Lokal veileder oppnevnes av PLP etter forslag fra studenten i samråd med skolens rektor.  I de tilfeller studenten ikke har tilknytning til en bestemt praksiskole, vil PLP være behjelpelig med praksisplass og veileder.  Når studenten har  undervisningskompetanse i to fag, oppnevnes det som regel en veileder i hvert fag.  Tiden til veiledet praksis fordeles likt mellom de to fagene.  

Skjema D 1 ”Oppnevning av lokal veileder” fylles ut og sendes til PLP.

Lokal veileder følger studentens undervisning og gir veiledning ut fra de mål med praksisopplæringen som er nedfelt i studieplanen.  Hvordan denne veiledningen skal foregå er nærmere presisert i punkt 6 nedenfor.

Det forutsettes at lokal veileder har godkjent lærerutdanning i faget/fagene han/hun veileder i og følger studenten i det antall undervisningstimer som er angitt foran.  

2.2 Oversikt over veiledet praksis 

Veileder og student fører i fellesskap ”Oversikt over veiledet praksis” – D 2 – som underskrives av begge.  ”Oversikt over veiledet praksis” utgjør grunnlaget for utbetaling av honorar til lokal veileder og kopi av denne oversikten skal følge ferdig utfylt honorarskjema.  

Honorar

For tiden gjelder følgende honorarsatser for lokale veiledere:

· Veiledning av studenter i øvingslærers klasse

kr. 146, - pr. undervisningstime

· Veiledning av studenter som har praksis i egen klasse
kr. 292, - pr. undervisningstime

I tillegg kommer 12 % feriepenger.

I honoraret er én time veiledning pr. fjerde undervisningstime er inkludert.  

3 Rektor 

PLP vil be skolens rektor, eller den han velger  i sitt sted, om å besøke studenten én gang i hver studiehalvdel, normalt i 2. semester og det semesteret sluttvurderingen finner sted.  

Besøk av rektor eller hans/hennes stedfortreder skal forberedes gjennom et veiledningsgrunnlag, som danner utgangspunkt for samtalene før og etter undervisningen.  

3.1 Honorar

For tiden er rektors honorar kr. 438, - pr gang pr student.  I tillegg kommer 12 % feriepenger. 

4 PLPs representant

Til vanlig vil veilederen fra PLP være studentens fag-/yrkesdidaktikklærer og/eller basisgruppeleder.  I noen tilfeller kan også erfarne lærere i skolen benyttes til denne veiledningen.  

4.1 Besøk fra PLP

Studenten får til sammen fire besøk fra PLP.  I det første veiledningsbesøket vil PLPs representant i samtale med rektor og student legge et grunnlag for gjennomføringen av den lokale veiledningen. 

Besøk av PLPs representant skal forberedes gjennom et veiledningsgrunnlag, som danner utgangspunkt for samtalene før og etter undervisningen.

Studenter i undervisningsstilling gjennom hele studiet, vil i regelen få besøk fra PLP en gang pr. semester.

Studenter med andre modeller for gjennomføring av veiledet praksis skal ha til sammen 4 besøk fra PLP.

Ved disse besøkene deltar PLPs representanten i veiledningen sammen med den lokale veilederen.  Lokal veileder bør derfor sørge for å tilpasse tiden slik at han/hun kan delta i veiledningssamtalen

5 Studentens forberedelse til veiledningsbesøk 

Veiledningsbesøkene starter med at studenten i god tid i forveien sender et veiledningsgrunnlag til den som kommer på besøk.  Dette dokumentet danner grunnlaget for før-veiledningen, og er en referanse til det som gjennomgås i undervisningen.  Etter at undervisningen er gjennomført  samtaler student og veileder om timen(e) som er avholdt.  Denne samtalen ender opp i konkrete mål som studenten skal arbeide med til neste besøk.  Disse målene skriver studenten sammen med et sammendrag av veiledersamtalen i sin loggbok.  For nærmere informasjon se pkt. 6.4.

6 Veiledning i praksisopplæringen

Veilederens oppgave er å oppmuntre studenten til selvstendighet og mot til å finne sin egen stil som lærer. Samtidig skal veilederen hjelpe studenten til å se de grensene som rammene for undervisningen (timeplanens timetall, pensumkrav, lærebok, elevforutsetninger) setter.

Veilederen skal forsøke å vise hvilke konsekvenser valg av stoff, arbeidsmåter og vurderingsformer får for undervisning og læring .

Veileder og student bør klargjøre hvilke forventninger de har til hverandre. Veilederen bør klargjøre framgangsmåten i veiledningen, og få fram studentens egne behov, mål og ønsker. Så langt mulig bør studentene formulere sin egen "praksisteori", dvs. syn på undervisning og læring, og oppmuntres til å prøve denne ut.

Det er viktig at veilederne tar opp spørsmål i forbindelse med taushetsplikten. PLP har plikt til å veilede studentene om den taushetsplikt de har. Deltakerne vil få en kort innføring i problematikken i teoridelen, men det er viktig at dette belyses og drøftes videre i praksisfeltet. Det kan også bli aktuelt for noen deltakere å undertegne taushetserklæring på den enkelte praksisskole.

6.1 Før-veiledningsfasen.

I god tid før veiledningssamtalen finner sted legger kandidaten et utkast til plan fram for veileder. Veileder diskuterer utkastet med kandidaten med henblikk på å klargjøre den praktiske gjennomføringen av undervisningen samt faglige og pedagogiske begrunnelser for denne. Veileder gir også hjelp ut fra sine erfaringer og kunnskaper. På dette grunnlag treffer kandidaten sitt valg av mål og framgangsmåter og skriver evt. en revidert plan. "Mal for planleggingsdokument" (gjengitt bakerst i dette heftet)  viser hvilke momenter som skal være med i planen.

6.2 Gjennomføringsfasen.

Kandidaten gjennomfører planen med de justeringer som viser seg nødvendig underveis - med veileder til stede. Veileder observerer og gjør notater med utgangspunkt i (den reviderte) planen.

Etter-veiledningsfasen.

Etter gjennomføringen drøfter veileder og kandidat undervisningssekvensen. Tre typer problemstillinger er særlig aktuelle:

   -
Hvordan gikk det i forhold til planen? (Ble målene nådd?  Evt. hvorfor ikke?) Hva kunne vært gjort annerledes?

   -
Hvordan kunne planen ha vært lagt, nå når vi har gjort erfaringer med den?

   -
Hva har vi lært som kan ha betydning for senere undervisningssituasjoner?

På alle disse punktene er selvsagt både kandidatens og veilederens oppfatninger, erfaringer og kunnskaper viktige bidrag til vurderingen.

6.3 Veiledningsgrunnlaget – et utgangspunkt for veiledning.

Veiledningsgrunnlaget er et viktig "bindemiddel" mellom teori og praksis.  Se vedlagte mal.

I dette dokumentet brukes begreper som er viktige i undervisningen ved det praktisk-pedagogiske studiet. Deltakerne er gjort kjent med disse didaktiske begrepene i teorien. Nå skal de bruke dem i praktisk undervisning.  Veiledningsgrunnlaget fungerer både som plan for undervisningen og veileders utgangspunkt for vurdering og veiledning. 

Deltakerne skal skrive et slikt veiledningsgrunnlag 8 ganger i løpet av praksisen. Malen skal følges i hovedtrekk, og dokumentet skal leveres veileder i god tid før undervisningen begynner. Ved påhør fra PLP skal et ferdig skrevet veiledningsgrunnlag sendes til vår veileder på forhånd.

Veiledningsgrunnlaget skal være utgangspunkt for veiledningen. Det uttrykker deltakerens intensjoner med undervisningen, og gjennomføringen skal drøftes i forhold til det som var planlagt. Bruken av dokumentet skal gi øvelse i planlegging, og vise hvordan de ulike didaktiske relasjonene - elevforutsetninger, faginnhold, arbeidsmåter, vurdering - skal henge sammen. Det er tidkrevende å bruke dokumentet, og deltakerne bør ikke pålegges dette for ofte. Hensikten er at de noen ganger skal ha skrevet en slik omfattende plan.

7 Vurdering

7.1 Praktisk lærerdyktighet

Praktisk lærerdyktighet vurderes til bestått ev. ikke bestått ved slutten av både første og andre halvdel av deltidsstudiet. Praksis i første halvdel av deltidsstudiet må være bestått før studentene kan fortsette studiet, og praksis i andre halvdel av studiet  må være vurdert til bestått før studentene kan framstille seg til avsluttende teorieksamen.

Vurderingen må knyttes til de ulike kompetanseområdene (se nedenfor) og konkretiseres. I første praksisperiode legges det vekt på hvilken grad studentene har potensial for videre utvikling i praktisk lærerdyktighet. 

Gi umiddelbart beskjed til PLP og studenten selv dersom det under praksis er fare for at studenten vil ende med ikke bestått praksis.

Første halvdel av studiet (1. og 2. semester)

Vurdering av studentens praktisk lærerdyktighet til bestått/ikke bestått i første halvdel av studiet foretaes av lokal(e) veileder(e)  og representanten(e) fra PLP i forbindelse med praksispåhør i andre semester. Har studenten hatt flere øvingslærere er det ønskelig at alle deltar på evalueringen. 

Andre halvdel av studiet (3. og 4. semester)

Vurderingen av studentens praktiske lærerdyktighet til bestått/ikke bestått i andre halvdel av studiet  foretaes av en kommisjon bestående av lokal(e) veileder(e), skolens rektor og representanten(e) fra PLP.  Sluttvurderingen foretas i 4. semester.  Skjemaet ”Vurdering av praktisk lærerdyktighet. Første praksisperiode” – D 3 –  fylles ut i denne forbindelse. 

7.2 Vurderingsrapport

Erfaringer fra  undervisning, klasseledelse  og undervisningspresentasjon i løpet av praksisperioden har avgjørende  betydning for lærerstudentens kompetanseutvikling. Kompetanseutviklingen kan dokumenteres gjennom observasjon av studenten i praksis, gjennom muntlige samtaler og gjennom studentens skriftlige uttrykk for sin utvikling.  For at utviklingsmålene skal  bli  målrettet, er det viktig  at fokus settes på konkrete  undervisningshandlinger innenfor  ulike kompetanseområder som vedrører lærerens praksishverdag.  Gjennom et slikt fokus kartlegger en både faglig, didaktisk, sosial, yrkesetisk og endrings- og utviklingskompetanse.  Evaluering og utvikling av denne kompetansen er sentrum i samtaler mellom student og veileder, det vil si øvingslærer og lokal veileder eller i forbindelse med praksispåhør.  Målet ved slike samtaler er å sammen reflektere over studentens erfaringer og gjennom dette utvikle både  praktisk og diskursiv bevissthet. Økt diskursiv bevissthet  stimulerer  studentens  refleksjonsevne  i forhold til  hva og hvorfor  noe må endres, samtidig som  handlingsendringer muliggjøres. Økt diskursiv og praktisk bevissthet  på  kompetanseområdene, vil også styrke studentens  forutsetninger for å bruke skriving som hjelpemiddel i egenutvikling som lærer. Dette vil også ha positive  konsekvenser for studentens refleksjon over og arbeidet  med mappetekstene. 

Hensikten med dette dokumentet er å gi øvingslærer (lokal veileder), student, påhører og basisgruppeledere en felles oppfatning om hva som skal fokuseres i en kartlegging av studentens kompetanseutvikling. Et forslag for et slikt fokus gis nedenfor. Det er samtidig hensikten å gi de ulike aktørene en forståelse av hvor kompleks en students hverdag er og at hver enkelt aktør ofte bare kan observere deler av denne kompleksiteten.  Samtaler mellom de ulike aktørene er derfor nødvendig dersom den enkelte skal kunne danne seg et mest mulig fullstendig bilde av studenten.

De ulike ferdighetene er knyttet til de ulike kompetanseområdene omtalt i gjeldende læreplan for den praktisk-pedagogiske utdanninga. Følgelig vil det bli overlappinger mellom de ulike ferdighetene i større eller i mindre grad. 

Vurderingsområder

Faglig kompetanse
Viser studenten faglig sikkerhet og praktiske ferdigheter i undervisningsfaget.

Didaktisk kompetanse (Ledelse av læring, undervisningspresentasjon og tilpassa opplæring)

Mulige vurderingsområder:

· undervisningsplanlegging for perioden og for den enkelte undervisningsøkt ?

· klargjøring og organisering av klasserom/aktivitetsrom?

· plan for økta: mål, oversikt og innhold i undervisningsøkta?

· struktur, differensiering og elevtilpasning i undervisningsøkta?

· veksling mellom lærerstyrte og elevstyrte aktiviteter?

· effektive rutiner for arbeid og aktivitetsskifter?

· utnyttelse av undervisningstida?

Yrkesetisk kompetanse

Mulige vurderingsområder:

· konfidensialitet

· oppfølging av avtaler, møter og gjøremål

· åpenhet og initiativ til hjelpsomhet  

· bruk av rettferdighets- og fordelingsprinsipper

· orden, myndighet, respekt , konsekvens

· bruk av sanksjonsmidler forenelig med skolens etikk

Sosial kompetanse

Mulige vurderingsområder:

· sosial  interaksjon med elevene og sosial innsikt

· initiativ  og oppfølging av sosiale  oppgaver

· overblikk, innsikt i elevkollektivet  og i lokal skolekultur/ kode.

· kontakt med enkelteleven/elevene

· individuell kontakt med  et flertall av elevene i løpet av undervisningsøkta.

Endrings- og utviklingskompetanse

Mulige vurderingsområder:

· utforskende  holdning til elev- og skolespørsmål

· endringsorientert evne  og vilje ut fra gitt veiledning 

· studere/observere andres og egen  lærerpraksis

· orienterer seg om og viser interesse for /deltar i skolens /klassens utviklingsarbeid

Vedlegg – skjemaer:

· Vurderingsrapport for praksis i det praktisk-pedagogiske studiet

· Veiledningsgrunnlag

· D 1 ”Oppnevning av lokal veileder”

· D 2 ”Oversikt over veiledet praksis”

· D 3 ”Vurdering av praksisopplæring i første periode”

· D 4 ”Sluttvurdering”

Vedelegg I

VURDERINGSRAPPORT FOR PRAKSIS I DET PRAKTISK – PEDAGOGISKE STUDIET.

Vurderingen knyttes til ovenstående vurderingsområder.

Denne vurderingsrapporten dekker både 1. og 2. studiehalvdel. Det er naturlig å forvente en viss progresjon i studentens utvikling fra 1. til 2. studiehalvdel. 

Student:

Øvingslærer:

Praksisperiode:

Undervist i følgende fag:

Andre oppgaver/erfaringer:

Vurderingsområder:

1. FAGLIG  KOMPETANSE:    

2. DIDAKTISK KOMPETANSE:

3. SOSIAL KOMPETANSE:              

4. YRKESETISK KOMPETANSE:

5. ENDRINGS- OG UTVIKLINGSKOMPETANSE         

      ------------------------------------------------------------------------------------------------------------         

      Hvilke arbeidsoppgaver bør vektlegges i neste praksisperiode? (Gjelder kun etter 1.     

      studiehalvdel   

Sted og dato:

Underskrift (øvingslærer):

Vedlegg II

Veiledningsgrunnlag

Mal for planlegging og refleksjon i forbindelse med praksisbesøk

Dette dokumentet skal vise både plan og begrunnelse for undervisning i forbindelse med praksisbesøk, samt gi veiledere signaler om hva studenten(e) ønsker spesiell veiledning i.

1.   LÆREFORUTSETNINGER  (hvem)
· Elevenes læreforutsetninger: motivasjon, kunnskaper, holdninger og ferdigheter.

· Læringsmiljø og læringskompetanse. 

2.   RAMMEFAKTORER

· Praktiske rammer -


læremidler, romforhold, timeplan, økonomi, mm.

· Sosial-pedagogiske rammer - 
skolens tradisjon/skolekode, foreldreholdning, 

studenten(e)s egne ressurser, kunnskaper og  

verdier osv. 

· Faglig progresjon - 


se timen/opplegget i sammenheng med tidligere 
gjennomgått stoff og årsplan

3.   MÅL  (hvorfor)
· Formålet/hensikten med undervisninga: Hvorfor er det viktig for elevene å lære dette?
· Generelle mål for faget/undervisning. 

· Konkrete mål for timen/opplegget (kunnskap, ferdigheter og holdninger).

4.
INNHOLD  (hva) 

· Plan for timen/undervisningsøkta med vekt på det faglige innhold. 

· Veiledende tidsplan? 

· Hvilke tema fra rammeplanen for fag-/yrkesdidaktikk, pedagogikk og praksis er spesielt i fokus for denne timen/undervisningsøkta?

5.   ARBEIDSMÅTER og  METODER   (hvordan)

· Plan for bruk av arbeids- og organiseringsmåter og metoder (strukturen i en arbeidsmåte).

· Hva skal elevene gjøre? Plan for variasjon og differensiering.

· Hva skal du som lærer gjøre?
 Plan for oppfølging.


6.   VURDERING

· Hvordan vil du vurdere undervisning og læring under og etter gjennomføring av timen/opplegget?

(NB! Husk samsvar: læreforutsetninger, rammefaktorerer, mål, innhold, arbeidsmåter og vurdering.)

VEILEDNINGSFOKUS

Hva ønsker du spesielt veiledning i eller diskusjon om mht. din egen undervisning?

� Det er opprettet hyperkoplinger til skjemaer nevnt i disse retningslinjene.

